Stacijas iela (Rēzekne)
Šis raksts ir par ielu Rēzeknē. Par citām jēdziena Stacijas iela nozīmēm skatīt nozīmju atdalīšanas lapu. Stacijas iela ir viena no Rēzeknes nozīmīgākajām ielām, kas savieno divas pilsētas maģistrālās ielas — Atbrīvošanas aleju pilsētas Centra rajonā un Zilupes ielu Vipingas mikrorajonā. Tā ir 1,47 km gara un kopš 2012. gada, pēc ielas pagarinājuma un tilta uzbūves, tā šķērso Rēzeknes upi. 2022. gadā satiksmes organizācijā ir notikušas būtiskas izmaiņas, tostarp izbūvēts jauna veida "turbo" apļveida krustojums, kas nodrošina lielāku caurlaides spēju un tika izveidots veloceļš, kas kļūs par daļu no pilsētas veloceļu tīkla.